Document ID: 32007D0438

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 18ης Ιουνίου 2007
για την τροποποίηση της απόφασης 2001/264/ΕΚ για την έγκριση των κανονισμών ασφαλείας του Συμβουλίου
(2007/438/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3,
την απόφαση 2006/683/ΕΚ, Ευρατόμ του Συμβουλίου, της 15ης Σεπτεμβρίου 2006, για την έγκριση του εσωτερικού του κανονισμού (1), και ιδίως το άρθρο 24,
Εκτιμώντας τα ακόλουθα:
(1)
Τα προσαρτήματα 1 και 2 των κανονισμών ασφαλείας του Συμβουλίου της Ευρωπαϊκής Ένωσης που προσαρτώνται στην απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (2), περιλαμβάνουν κατάλογο των εθνικών αρχών ασφαλείας και συγκριτικό πίνακα στον οποίον περιέχονται οι αντίστοιχες εθνικές διαβαθμίσεις ασφαλείας. Τα προσαρτήματα 1 και 2 των κανονισμών ασφαλείας του Συμβουλίου της Ευρωπαϊκής Ένωσης τροποποιήθηκαν τελευταία με την απόφαση 2005/571/ΕΚ του Συμβουλίου, της 12ης Ιουλίου 2005, για την τροποποίηση της απόφασης 2001/264/ΕΚ (3).
(2)
Στις 25 Απριλίου 2005 η Δημοκρατία της Βουλγαρίας και η Ρουμανία υπέγραψαν τη συνθήκη προσχώρησής τους στην Ευρωπαϊκή Ένωση, η οποία ετέθη σε ισχύ την 1η Ιανουαρίου 2007.
(3)
Βάσει του άρθρου 2 παράγραφος 2 της απόφασης 2001/264/ΕΚ, τα κράτη μέλη λαμβάνουν τα κατάλληλα μέτρα προκειμένου να εξασφαλιστεί ότι κατά τον χειρισμό των διαβαθμισμένων πληροφοριών τηρούνται οι κανόνες ασφαλείας του Συμβουλίου.
(4)
Προκειμένου να ληφθεί υπόψη η προσχώρηση της Δημοκρατίας της Βουλγαρίας και της Ρουμανίας στα προσαρτήματα της αιτιολογικής σκέψης 1, είναι ανάγκη να τροποποιηθεί, από τεχνική άποψη, η απόφαση 2001/264/ΕΚ,
ΑΠΟΦΑΣΙΖΕΙ:
Άρθρο 1
Στην απόφαση 2001/264/ΕΚ, το προσάρτημα 1 και το προσάρτημα 2 αντικαθίστανται από το κείμενο που εμφαίνεται στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
Λουξεμβούργο, 18 Ιουνίου 2007.

Labels: 10
18
15